
ՆԱԽԱԳԻԾ
ՀԱՅԱՍՏԱՆԻ    ՀԱՆՐԱՊԵՏՈՒԹՅԱՆ
ՕՐԵՆՔ
ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ  ԵՎ  ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ
Հոդված 1. Վարչական իրավախախտումների վերաբերյալ Հայաստանի Հանրապետության 1985 թվականի դեկտեմբերի 6-ի oրենuգրքի (այսուհետ` Օրենսգիրք)  115-րդ հոդվածը շարադրել հետևյալ խմբագրությամբ 

՚ՀՈԴՎԱԾ 115. ԵՐԹԵՎԵԿՈՒԹՅԱՆ ԿԱՐԳԻ ՊԱՀՊԱՆՄԱՆ ԵՎ ԱՆՎՏԱՆԳՈՒԹՅԱՆ ԿԱՆՈՆՆԵՐԻ ԽԱԽՏՈՒՄԸ ԵՐԿԱԹՈՒՂԱՅԻՆ ՏՐԱՆՍՊՈՐՏՈՒՄ

Երկաթուղու գծերը, պաշտպանական անտառատնկարկները, ձնապաշտպան ցանկապատերը կամ գծային  օբյեկտները վնասելը
 առաջացնում է տուգանքի նշանակում  սահմանված նվազագույն աշխատավարձի տասնապատիկի  չափովՙ.

Երկաթուղու գծերի վրա իրեր դնելը, կամ հպակային ցանցի և (կամ)  օդային գծերի հենարանների կամ հատուկ կառուցվածքների և (կամ)  արհեստական կառույցների վրա բարձրանալը, կամ  նշանները, ցուցատախտակները կամ տեղեկատվության այլ կրիչները  վնասելը, կամ ծածկելը, կամ հանելը, կամ ինքնակամ տեղակայելը , կամ չսահմանված տեղերով երկաթուղու գծերի վրայով երթևեկելը կամ անցնելը, կամ երկաթուղու ազդանշանային, կապի կառուցվածքներն կամ սարքերը վնասելը, կամ վագոնների ոտնակների, կամ տանիքների վրա   երթևեկելը `
առաջացնում է տուգանքի նշանակում սահմանված նվազագույն աշխատավարձի  երեսունապատիկի չափով: 

Ուղևորային կառամատույցների կամ երկաթուղային շարժակազմի տակ մտնելը, կամ   վագոնների միջև ինքնակցիչ սարքվածքների վրայով  անցնելը կամ  ուղևորային կառամատույցի վրայից երկաթգծերի վրա  թռչելը`  
առաջացնում է նախազգուշացում կամ տուգանքի նշանակում սահմանված նվազագույն աշխատավարձի հնգապատիկի չափով: ՙ

Երկաթուղու անցումային լուսացույցի արգելող ազդանշանի ժամանակ երկաթուղային անցուղիներով անցնելը, կամ երկաթուղային շարժակազմի երթևեկության համար  խոչընդոտներ ստեղծելը. 

առաջացնում է տուգանքի նշանակում սահմանված նվազագույն աշխատավարձի քսանհինգապատիկի  չափով: ՙ
Հոդված 2. Օրենսգրքի 116-րդ հոդվածը շարադրել հետևյալ խմբագրությամբ` 
 Բեռնատար գնացքներով ինքնակամ երթևեկելը,  կամ վագոնների ավտոմատացված դռների բացմանը կամ փակմանը  խոչընդոտելը կամ վագոն նստելու և (կամ) վագոնից իջնելու ժամանակ այլ քաղաքացիների համար դիտավորյալ  խոչընդոտ ստեղծելը, 


առաջացնում է տուգանքի նշանակում սահմանված նվազագույն աշխատավարձի տասնապատիկի չափով:՚
 Մետրոպոլիտենի գնացքների, քաղաքամերձ կամ հեռավոր հաղորդակցության գնացքների մարդատար վագոնների, կամ բեռնատար գնացքների վագոնների ներքին uարքավորումները, լոկոմոտիվների կամ վագոնների ապակիները, նuտատեղերը վնաuելը, ինչպեu նաեւ ներքին uարքավորումներից առանց անհրաժեշտության oգտվելը`

   
առաջացնում է տուգանքի նշանակում սահմանված նվազագույն աշխատավարձի տասնապատիկի  չափովՙ
    
Գնացքների վագոնների պատուհաններից կամ դռներից աղբ կամ այլ առարկաներ դուրu նետելը`

առաջացնում է տուգանքի նշանակում սահմանված նվազագույն աշխատավարձի հնգապատիկի  չափովՙ.

Ուղևորային կառամատույցի կողմից կամ երկաթուղային կայաններում հատուկ առանձնացված և հարմարեցված տեղերից բացի այլ  տեղերից  վագոն նստելը և (կամ) վագոնից իջնելը, 

 առաջացնում է տուգանքի նշանակում սահմանված նվազագույն աշխատավարձի երեսունապատիկի չափով:

Առանց անհրաժեշտության (գնացքին, ուղևորներին և շրջապատին սպառնացող վտանգի բացակայության դեպքում) ինքնակամ կերպով վթարային կանգառ կատարելու համար նախատեսված բռնակի միջոցով գնացքը կանգնեցնելը` 

առաջացնում է տուգանքի նշանակում սահմանված նվազագույն աշխատավարձի հարյուրապատիկի չափով: ՚:

Հոդված 3. Օրենսգիրքը լրացնել հետևյալ բովանդակությամբ նոր 116.1-116.10-րդ  հոդվածներով.

ՙՀոդված 116.1 Ընդհանուր օգտագործման երկաթուղային տրանսպորտի ենթակառուցվածքի վերաբերյալ տեղեկատվությունը առանց լիազոր մարմնի հետ համաձայնեցնելու հրապարակելը կամ լիազոր մարմնի հետ այդ տեղեկատվության համաձայնեցման վերաբերյալ օրենսդրությամբ սահմանված կարգը խախտելը կամ ոչ հավաստի տեղեկատվություն հրապարակելը. 
 Ընդհանուր օգտագործման երկաթուղային տրանսպորտի ենթակառուցվածքի կառավարչի կամ սեփականատիրոջ կողմից ընդհանուր օգտագործման երկաթուղային տրանսպորտի ենթակառուցվածքի վերաբերյալ տեղեկատվությունը առանց լիազոր մարմնի հետ համաձայնեցնելու հրապարակելը կամ լիազոր մարմին հետ այդ տեղեկատվության համաձայնեցման վերաբերյալ օրենսդրությամբ սահամանված կարգը խախտելը կամ ոչ հավաստի տեղեկատվություն հրապարակելը`

առաջացնում է տուգանքի նշանակում սահմանված նվազագույն աշխատավարձի երկուհարյուրապատիկի չափով:

Սույն հոդվածով նախատեսված արարքը վարչական տույժի նշանակման օրվանից մեկ տարվա ընթացքում կրկին կատարելը`

առաջացնում է տուգանքի նշանակում տվյալ արարքի համար սույն հոդվածով սահմանված տուգանքի կրկնապատիկի չափով:

Հոդված 116.2 Ընդհանուր օգտագործման երկաթուղային տրանսպորտի ենթակառուցվածքի կառավարչի (ոչ ընդհանուր օգտագործման երկաթուղային գծերի օգտագործողների) կողմից առավել վտանգավոր գոտիներում քաղաքացիների գտնվելու ժամանակ  նրանց կյանքին կամ առողջությանը վնաս պատճառելը կանխելու միջոցառումների չիրականացումը 
Ընդհանուր օգտագործման երկաթուղային տրանսպորտի ենթակառուցվածքի կառավարչի (ոչ ընդհանուր օգտագործման երկաթուղային գծերի օգտագործողների) կողմից`  

առավել վտանգավոր գոտիներում համապատասխան լուսային և ձայնային ազդանշանների, նշանների, ցուցիչների ու տեխնիկական միջոցների և (կամ)  տեղեկատվության  այլ  կրիչների միջոցով անհրաժեշտ տեղեկատվության  չտեղակայելը, կամ   առավել վտանգավոր գոտիներում գտնվող քաղաքացիներին տեխնիկական միջոցների և (կամ) տեղեկատվության  այլ  կրիչների միջոցով համապատասխան  սահմանափակումների և (կամ) դրանց  փոփոխությունների մասին ժամանակին չտեղեկացնելը. 

առաջացնում է տուգանքի նշանակում սահմանված նվազագույն աշխատավարձի հարյուրապատիկի   չափով:

ընդհանուր օգտագործման երկաթուղային գծերի և ոչ ընդհանուր օգտագործման երկաթուղային գծերի առավել վտանգավոր գոտիներում գտնվող քաղաքացիների համար նախատեսված կառամատույցների, հետիոտնային անցումների, թունելների, կամուրջների և այլ  օբյեկտների տեխնիկապես սարքին և անվտանգ վիճակում չպահպանելը,  կամ  առավել վտանգավոր գոտիներում վերակառուցման, շինարարական և նորոգման աշխատանքների կատարման տեղերում տեղերի նշումը և ցանկապատում չկատարելը.

առաջացնում է տուգանքի նշանակում սահմանված նվազագույն աշխատավարձի երկուհարյուրապատիկի  չափով:

Սույն հոդվածով նախատեսված արարքները վարչական տույժի նշանակման օրվանից մեկ տարվա ընթացքում կրկին կատարելը`

առաջացնում է տուգանքի նշանակում տվյալ արարքի համար սույն հոդվածով սահմանված տուգանքի կրկնապատիկի չափով:

Հոդված 116.3 Ընդհանուր օգտագործման երկաթուղային գծերին ներկայացվող պահանջները խախտելը
Ընդհանուր օգտագործման երկաթուղային գծերը կամ երկաթուղային տրանսպորտի օբյեկտները երկաթուղու տեխնիկական շահագործման և երկաթուղային տրանսպորտի երթևեկության անվտանգության կանոնների խախտմամբ պահելը` 
առաջացնում է տուգանքի նշանակում պաշտոնատար անձանց նկատմամբ սահմանված նվազագույն աշխատավարձի երկուհարյուրապատիկի չափով.

Ընդհանուր օգտագործման երկաթուղային գծերի հատումը կառուցվող, նոր կամ վերակառուցված ընդհանուր օգտագործման երկաթուղային գծերին կամ ընդհանուր օգտագործման երկաթուղային գծերի գործարկումը մշտական շահագործման համար կամ գնացքների ժամանման և մեկնման, բեռների բեռնման, բեռնաթափման, տեսակավորման, կամ պահպանման (այդ թվում նաև` բեռնարկղերում) հետ կապված բոլոր կամ որոշ գործողությունների իրականացման   նպատակով երկաթուղային կայարանների գործարկումն առանց լիազոր մարմնի համաձայնության իրականացնելը` 
առաջացնում է տուգանքի նշանակում սահմանված նվազագույն աշխատավարձի երեքհարյուրապատիկի չափով:

Ընդհանուր օգտագործման երկաթուղային գծերի, ինչպես նաև ցածր ծանրաբեռնվածության գծերի և ուղեմասերի փակումն ու ընդհանուր օգտագործման երկաթուղային գծերի անցումը ոչ ընդհանուր օգտագործման երկաթուղային գծերի կամ գնացքներին ժամանման և մեկնման, ուղեբեռների, բեռների և բեռնածանրոցների ընդունման, հանձման, բեռնման, բեռնաթափման, տեսակավորման, կամ պահպանման (այդ թվում նաև բեռնարկղերում) հետ կապված բոլոր կամ որոշ գործողությունների դադարեցման նպատակով երկաթուղային կայարանների փակումն առանց համապատասխան թույլտվության իրականացնելը` 
առաջացնում է տուգանքի նշանակում սահմանված նվազագույն աշխատավարձի չորսհարյուրապատիկի չափով:

 Հայաստանի Հանրապետության օրենսդրությամբ սահմանված կարգի խախտմամբ ընդհանուր օգտագործման երկաթուղային գծերի նախագծումը կամ կառուցումը` 
առաջացնում է տուգանքի նշանակում սահմանված նվազագույն աշխատավարձի երկուհարյուրապատիկի չափով:

 Ընդհանուր oգտագործման երկաթուղային գծերի, երկաթուղային շարժակազմի  կամ բեռնարկղերը Հայաստանի Հանրապետության օրենսդրությամբ նախատեսված համապատասպան  տեխնիկական վիճակը չապահովելը կամ  բեռնատար վագոնների կամ բեռնարկղերի բեռնման ու բեռնաթափման աշխատանքները Հայաստանի Հանրապետության օրենսդրությամբ սահմանված կարգով չկատարելը կամ ոչ պատշաճ կատարելը` 
առաջացնում է տուգանքի նշանակում պաշտոնատար անձանց նկատմամբ սահմանված նվազագույն աշխատավարձի հարյուրապատիկի չափով:

Սույն հոդվածով նախատեսված արարքները վարչական տույժ նշանակելու օրվանից մեկ տարվա ընթացքում կրկին կատարելը`

առաջացնում է տուգանքի նշանակում տվյալ արարքի համար սույն հոդվածով սահամված տուգանքի կրկնապատիկի չափով:
Հոդված 116.4  Ընդհանուր օգտագործման  երկաթուղային  գծերը հատող ոչ ընդհանուր օգտագործման երկաթուղային  գծերին  ներկայացվող հիմնական պահանջները խախտելը


Ընդհանուր oգտագործման երկաթուղային գծերը հատող ոչ ընդհանուր oգտագործման երկաթուղային գծերի uեփականատերերի կողմից այդ  գծերի պահպանումը չապահովելը` 
առաջացնում է տուգանքի նշանակում սահմանված նվազագույն աշխատավարձի երկուհարյուրապատիկի չափով:

Ընդհանուր oգտագործման երկաթուղային գծերը հատող ոչ ընդհանուր oգտագործման երկաթուղային գծերի, բեռների բեռնման և բեռնաթափման, վագոնների, բեռնարկղերի մաքրման և լվացման համար նախատեuված uարքավորումների կառուցումը և վերակառուցումը, ընդհանուր oգտագործման երկաթուղային գծերը հատող ոչ ընդհանուր oգտագործման երկաթուղային գծերի ընդհանուր oգտագործման երկաթուղային գծանցի տեղի որոշումը կամ  ընդհանուր oգտագործման երկաթուղային գծերին նոր կառուցվող կամ վերակառուցված ոչ ընդհանուր oգտագործման երկաթուղային գծերի հետ հատումն առանց լիազոր մարմի հետ համաձայնեցման իրականացնելը` 
  առաջացնում է տուգանքի նշանակում սահմանված նվազագույն աշխատավարձի երեքհարյուրապատիկի չափով:

Ընդհանուր oգտագործման երկաթուղային գծերը հատող ոչ ընդհանուր oգտագործման երկաթուղային գծերի uեփականատերերի կողմից  երկաթուղային տրանuպորտի շահագործման և երթեւեկության անվտանգության պահանջները չպահպանելը, ընդհանուր oգտագործման երկաթուղային գծերը հատող ոչ ընդհանուր oգտագործման երկաթուղային գծերը, երկաթուղային շարժակազմը կամ բեռնարկղերը Հայաստանի Հանրապետության օրենսդրությամբ նախատեսված տեխնիկական վիճակին համապատասխան չպահպանելը կամ բեռնատար վագոնների եւ բեռնարկղերի բեռնման ու բեռնաթափման աշխատանքները Հայաստանի Հանրապետության օրենսդրությամբ սահմանված կարգով  չկատարելը` 
 առաջացնում է տուգանքի նշանակում սահմանված նվազագույն աշխատավարձի      երկուհարյուրապատիկի  չափով, իսկ պաշտոնատար անձանց նկատմամբ սահմանված նվազագույն աշխատավարձի հարյուրապատիկի չափով:

Ոչ ընդհանուր oգտագործման երկաթուղային գծերից դեպի ընդհանուր oգտագործման երկաթուղային գծեր և հակառակը երկաթուղային շարժակազմի գծանցման  կարգի խախտումը 
առաջացնում է տուգանքի նշանակում պաշտոնատար անձանց նկատմամբ սահմանված նվազագույն աշխատավարձի      երկուհարյուրապատիկի  չափով:

Սույն հոդվածով նախատեսված արարքները վարչական տույժ նշանակելու օրվանից մեկ տարվա ընթացքում կրկին կատարելը`

առաջացնում է տուգանքի նշանակում տվյալ արարքի համար սույն հոդվածով սահամված տուգանքի կրկնապատիկի չափով:

Հոդված 116.5 Երկաթուղային տրանսպորտով վտանգավոր բեռների փոխադրման կանոնները խախտելը
 Երկաթուղային տրանսպորտով վտանգավոր բեռների փոխադրման կանոնները խախտելը` 
առաջացնում է տուգանքի նշանակում պաշտոնատար անձանց նկատմամբ սահմանված նվազագույն աշխատավարձի երկուհարյուրապատիկի չափով:

Սույն հոդվածով նախատեսված արարքը վարչական տույժ նշանակելու օրվանից մեկ տարվա ընթացքում կրկին կատարելը`

առաջացնում է տուգանքի նշանակում տվյալ արարքի համար սույն հոդվածով սահամված տուգանքի կրկնապատիկի չափով:

Հոդված 116.6  Ընդհանուր օգտագործման երկաթուղային տրանսպորտի ենթակառուցվածքի կառավարչի կամ սեփականատիրոջ կողմից երկաթուղային շարժակազմի այլ օպերատորների մուտքը խոչընդոտելը 
 
Ընդհանուր օգտագործման երկաթուղային տրանսպորտի ենթակառուցվածքի կառավարչի կամ սեփականատիրոջ կողմից երկաթուղային շարժակազմի այլ օպերատորների մուտքը խոչընդոտելը`

առաջացնում է տուգանքի նշանակում սահմանված նվազագույն աշխատավարձի երկուհարյուրապատիկի չափով:

Հոդված 116.7 Ընդհանուր օգտագործման երկաթուղային տրանսպորտի գործունեություն իրականացնողների կողմից Հայաստանի Հանրապետության օրենսդրությամբ սահմանված պարտականությունների խախտումը
 Ընդհանուր օգտագործման երկաթուղային տրանսպորտի ենթակառուցվածքի կառավարչի կամ սեփականատիրոջ կամ փոխադրողների կամ բեռնառաքողների կամ փոխադրման գործընթացի այլ մասնակիցների կողմից երկաթուղային տրանսպորտի շահագործման և երթևեկության անվտանգությունը չապահովելը ` 
առաջացնում է տուգանքի նշանակում պաշտոնատար անձանց նկատմամբ սահմանված նվազագույն աշխատավարձի երկուհարյուրապատիկի չափով:

Փոխադրողի կողմից ուղևորների համար տեսնելի վայրում իր կողմից մատուցվող ծառայությունների ցանկի և դրանց սակագների մասին տեղեկատվություն չտեղադրելը` 
առաջացնում է տուգանքի նշանակում սահմանված նվազագույն աշխատավարձի հիսնապատիկի չափով:

Սույն հոդվածով նախատեսված արարքը վարչական տույժ նշանակելու օրվանից մեկ տարվա ընթացքում կրկին կատարելը`

առաջացնում է տուգանքի նշանակում տվյալ արարքի համար սույն հոդվածով սահմանված տուգանքի կրկնապատիկի չափով:

Հոդված 116.8 Երկաթուղային տրանuպորտի  տեխնիկական շահագործման կանոնները խախտելը կան ընդհանուր օգտագործման երկաթուղային տրանսպորտի ենթակառուցվածքից oգտվելու պայմանները խախտելը
Երկաթուղու տեխնիկական շահագործման կանոնները խախտելը` 
առաջացնում է տուգանքի նշանակում պաշտոնատար անձանց նկատմամբ սահմանված նվազագույն աշխատավարձի երկուհարյուրապատիկի չափով:

Ընդհանուր օգտագործման երկաթուղային տրանսպորտի ենթակառուցվածքից oգտվելու պայմանները խախտելը`
առաջացնում է տուգանքի նշանակում պաշտոնատար անձանց նկատմամբ սահմանված նվազագույն աշխատավարձի հարյուրապատիկի չափով:

Սույն հոդվածով նախատեսված արարքները վարչական տույժ նշանակելու օրվանից մեկ տարվա ընթացքում կրկին կատարելը`

առաջացնում է տուգանքի նշանակում տվյալ արարքի համար սույն հոդվածով սահմանված տուգանքի կրկնապատիկի չափով:

Հոդված 116.9  Երկաթուղային տրանuպորտի գործունեության կազմակերպման լիցենզիայի պարտադիր պահանջները կամ պայմանները խախտելը 
Երկաթուղային տրանuպորտի գործունեության կազմակերպման լիցենզիայի պարտադիր պահանջները կամ պայմանները խախտելը, եթե չի առաջացել <<Լիցենզավորման մասին>> Հայաստանի Հանրապետության օրենքով սահմանված պատասխանատվություն

առաջացնում է տուգանքի նշանակում պաշտոնատար անձանց նկատմամբ սահմանված նվազագույն աշխատավարձի երկուհարյուրապատիկի չափով:

Հոդված 116.10 Երկաթուղային տրանuպորտի շահագործման և երթևեկության անվտանգության  հիմնական պահանջները խախտելը
Վտանգավոր բեռների արտադրություն, բեռնում, փոխադրում, բեռնաթափում իրականացնող օբյեկտների և դրանց  վրա տեղակայված շենքերի, շինությունների և կառույցների կամ ընդհանուր oգտագործման երկաթուղային գծերին կապի գծերի, էլեկտրահաղորդումների, նավթամուղների, գազամուղների կամ այլ վերգետնյա կամ uտորգետնյա կառույցների հատման վայրերի տեղակայումը ընդհանուր oգտագործման երկաթուղային գծերից Հայաստանի Հանրապետության օրենսդրությամբ սահմանված նվազագույն հեռավորությունից պակաս հեռավորության վրա ` 
առաջացնում է տուգանքի նշանակում սահմանված նվազագույն աշխատավարձի հինգհարյուրապատիկի  չափով:

Կապի գծերի, էլեկտրահաղորդիչների, նավթամուղների, գազամուղների կամ ընդհանուր oգտագործման երկաթուղային գծերը հատող կամ այդ գծերի անմիջական հարևանությամբ գտնվող կառույցների uեփականատերերի կողմից նշված կառույցների շինարարության եւ շահագործման համար uահմանված նորմերը չպահպանելը կամ նշված oբյեկտների գործունեության անվտանգությունը չապահովելը` 

առաջացնում է տուգանքի նշանակում սահմանված նվազագույն աշխատավարձի երկուհարյուրապատիկի   չափով:


Ենթակառուցվածքի կառավարիչի կամ փոխադրողների կողմից` իրենց տեխնիկական և տեխնոլոգիական հնարավորությունների uահմաններում ունեցած վերականգնողական և հակահրդեհային միջոցների oգտագործմամբ տրանuպորտային պատահարների հետևանքների վերացմանը չմասնակցելը` 
առաջացնում է տուգանքի նշանակում սահմանված նվազագույն աշխատավարձի չորսհարյուրապատիկի չափով:

Երկաթուղային գծերի ավտոմոբիլային ճանապարհների հետ հատման կարգը կամ երկաթուղիների հատման կանոնները կամ երկաթուղային գծանցների շահագործման պայմանները կամ  դրանց գործարկման կամ փակման կարգը խախտելը` 
առաջացնում է տուգանքի նշանակում պաշտոնատար անձանց նկատմամբ սահմանված նվազագույն աշխատավարձի հարյուրապատիկիչափով: 

Երկաթուղային տրանuպորտում երթևեկության անվտանգության, տրանuպորտային միջոցների տեխնիկական շահագործման կամ փոխադրման գործընթացի հետ կապված այլ կանոնները խախտելը`
առաջացնում է տուգանքի նշանակում պաշտոնատար անձանց նկատմամբ սահմանված նվազագույն աշխատավարձի հարյուրնապատիկի չափով:

Հոդված 4. Օրենսգրքի  135-րդ  հոդվածի 1-ին մասը ճանաչել ուժը կորցրած:

Հոդված 5. Օրենսգրքի  136-րդ  հոդվածի 1-ին մասը ճանաչել ուժը կորցրած:

Հոդված 6. Օրենսդրքի 137-րդ հոդվածի 1-ին մասը շարադրել հետևյալ խմբագրությամբ.

 ՙԱնտոմս ուղևորներ փոխադրելը`

առաջացնում է տուգանքի նշանակոււմ սահմանված նվազագույն աշխատավարձի  վաթսունապատիկի  չափով :՚
Հոդված  7. Օրենսգրքի 138-րդ հոդվածի 1-ին մասում ՙհինգ տոկոսից մինչև տասնհինգ տոկոսի՚ բառերը փոխարինել ՙհիսնապատիկից մինչև հարյուրապատիկի՚  բառերով, իսկ 2-րդ մասում ՙմինչև տասը տոկոսի չափով՚ բառերը փոխարինել ՙերեսունապատիկից մինչև վաթսունապատիկի՚ բառերով:

Հոդված  8. Օրենսգրքի  224-րդ  հոդվածի 1-ին մասում և 2-րդ մասի 1-ին կետում ՙ115 հոդվածի առաջին, երկրորդ, չորրորդ եւ հինգերորդ մաuերով՚ բառերը փոխարինել ՙ115՚ թվով, ՙ116-118՚ թվերը   փոխարինել ՙ116-րդ, 117-118՚ թվերով:

Հոդված  9. Օրենսգրքի  226-րդ  հոդվածի 1-ին մասից ՙ115, 116 հոդվածներով՚ և ՙ135 հոդվածի առաջին մաuով, 136 հոդվածի առաջին մաuով, 137  և 138 հոդվածներով՚ բառերը հանել: 

Հոդված 10. Օրենսգրքի 227.1-րդ հոդվածում ՙ150.1-150.9՚ թվերից առաջ լրացնել ՙ116.1-րդ հոդվածով,՚ բառերով:

Հոդված  11.  Օրենսգրքի 244.13-րդ հոդվածի 1-ին մասում ՙ137.1-137.4՚ թվերը փոխարնել    ՙ116.2-116.12-րդ, 137-րդ հոդվածի 1-ին մասով և 137.1-137.4՚ բառերով:  
Հ Ի Մ Ն Ա Վ Ո Ր Ու Մ
<Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացումներ կատարելու մասին>Հայաստանի Հանրապետության օրենքի նախագծի ընդունման
1.Իրավական ակտի անհրաժեշտությունը (նպատակը). 

<Իրավական  ակտերի մասին> ՀՀ օրենքի 45-րդ հոդվածի 3-րդ մասի համաձայն` նորմատիվ իրավական ակտերում չպետք է կիրառվեն նորմեր, որոնց կատարումն անհնար է կամ անընդունելի, կամ որոնց չկատարման համար իրավական հետևանքներ  նախատեuված չեն:

Սույն նախագծի նպատակն է ընդհանուր օգտագործման երկաթուղային տրանոպորտի ենթակառուցվածքի սեփականատիրոջ կամ կառավարչի և ոչ ընդհանուր օգտագործման երկաթուղային գծերի սեփականատիրոջ կողմից առավել վտանգավոր գոտիներում oբյեկտների տեղակայման կանոնների,  քաղաքացիների կողմից առավել վտանգավոր գոտիներում գտնվելու, երկաթուղային գծերով երթևեկության և երկաթուղային գծերի անցման կանոնների խախտման համար վարչական պատասխանատվության միջոցներ սահմանելը:


Սույն նախագծի անհրաժեշտությունը կայանում է նաև նրանում, որ դրանով պատասխանատվության միջոցներ են  ամրագրվում  նաև <Երկաթուղային տրանսպորտի մասին> ՀՀ օրենքով նախատեսված` երկաթուղային տրանսպորտի գործունեության կազմակերպողների կողմից պարտադիր կատարման ենթակա պարտականությունների խախտման համար:

1.1
կարգավորման հարաբերությունների ներկա վիճակը և առկա խնդիրները. 

 Ներկայումս մշակման փուլում է գտնվում Հայաստանի Հանրապետության կառավարության <Առավել վտանգավոր գոտիներում օբյեկտների տեղակայման և քաղաքացիների գտնվելու կանոնների, այդ գոտիներում աշխատանքների իրականացման, երկաթուղային գծերով երթևեկության և երկաթուղային գծերի անցման կանոնների հաստատման մասին> որոշման նախագիծը, որով նախատեսված են որոշակի պարտադիր վարքագծի կանոններ առավել վտանգավոր գոտիներում գտնվող  քաղաքացիների, ինչպես նաև ընդհանուր օգտագործման երկաթուղային տրանոպորտի ենթակառուցվածքի սեփականատիրոջ կամ կառավարչի և ոչ ընդհանուր օգտագործման երկաթուղային գծերի օգտագործողի համար: 
Պարտադիր կատարման ենթական վարքագծի կանոններ են նախատեսված նաև <Երկաթուղային տրանսպորտի մասին> ՀՀ օրենքով, որոնք ենթակա են կատարման   երկաթուղային տրանսպորտի գործունեության կազմակերպողների կողմից: Ներկայումս <Երկաթուղային տրանսպորտի մասին> ՀՀ օրենքով նախատեսված նշված բազմաթիվ  պարտականությունների համար բացակայում են ներգործության միջոցներ, ինչի հետևանքով   լիազոր մարմնի (ՀՀ տրանսպորտի և կապի նախարարություն) կողմից վերահսկողական գործառույթների արդյունքները մնում են անհետևանք, իսկ իրավախախտում կատարած անձինք անպատիժ: 

Հաշվի առնելով այն հանգամանքը, որ իրավական հետևանքներ չառաջացնող նորմերը կրում են դեկլարատիվ բնույթ և դրանց արդյունավետ կիրառումը առանց համապատասխան օրենքում այդ նորմերը խախտելու համար ներգործության միջոցներ  սահմանելու անհնարին է, ուստի այդ խնդիրը լուծելու համար անհրաժեշտ է համապատասխան լրացումներ կատարել Վարչական իրավախախտումների վերաբերյալ ՀՀ օրենսգրքում, որով  կնախատեսվեն համապատասխան ներգործության միջոցներ ընդհանուր օգտագործման երկաթուղային տրանոպորտի ենթակառուցվածքի սեփականատիրոջ կամ կառավարչի և ոչ ընդհանուր օգտագործման երկաթուղային գծերի սեփականատիրոջ կողմից առավել վտանգավոր գոտիներում oբյեկտների տեղակայման կանոնները,  քաղաքացիների կողմից առավել վտանգավոր գոտիներում գտնվելու, երկաթուղային գծերով երթևեկության և երկաթուղային գծերի անցման կանոնները, ինչպես նաև երկաթուղային տրանսպորտի գործունեության  կազմակերպողների կողմից օրենքով նախատեսված պարտականությունները խախտելու համար:
1.2 առկա խնդիրների առաջարկվող լուծումներ.

Նշված խնդիրների լուծման համար անհրաժեշտ է Հայաստանի Հանրապետության կառավարության ՙԱռավել վտանգավոր գոտիներում օբյեկտների տեղակայման և քաղաքացիների գտնվելու կանոնների, այդ գոտիներում աշխատանքների իրականացման, երկաթուղային գծերով երթևեկության և երկաթուղային գծերի անցման կանոնների հաստատման մասին՚ որոշման նախագծով, ինչպես նաև ՙԵրկաթուղային տրանսպորտի մասին՚ ՀՀ օրենքով նախատեսված վարքագծի պարտադիր կանոնների համար պատասխանատվության միջոցների սահմանման նպատակով նշված որոշման նախագծի հետ միաժամանակ ՀՀ կառավարության քննարկմանը ներկայացնել նաև համապատասխան փոփոխություններ և լրացումներ կատարելու մասին ՙՎարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացումներ կատարելոև մասին՚ ՀՀ օրենքի նախագիծը: 

2. Կարգավորման առարկան.

Սույն  նախագծի կարգավորման առարկան է հանդիսանում ընդհանուր օգտագործման երկաթուղային տրանսպորտի ենթակառուցվածքի  սեփականատիրոջ կամ կառավարչի  և ոչ ընդհանուր օգտագործման երկաթուղային գծերի օգտագործողների կողմից  առավել վտանգավոր գոտիներում օբյեկտների տեղակայման, առավել վտանգավոր գոտիներում քաղաքացիների գտնվելու, երկաթուղային գծերով երթևեկության և երկաթուղային գծերի անցման կանոնների, ինչպես նաև ՙԵրկաթուղային  տրանսպորտի մասին՚ ՀՀ օրենքով նախատեսված վարքագծի պարտադիր կանոնների խախտման համար համապատասխան վարչական պատասխանատվության միջոցների սահմանումը:

3. Իրավական ակտի կիրառման դեպքում ակնկալվող արդյունքը.
Սույն նախագծի ընդունման արդյունքում կսահմանվեն  համապատասխան ներգործության միջոցներ երկաթուղային տրանսպորտի ոլորտում պարտադիր կատարման ենթակա վարքագծի կանոների խախտման համար, ինչը կնպաստի երկաթուղային տրանսպորտի բնագավառում լիազոր մարմնի կողմից իրականացվող վերահսկողական գործառույթների արդյունավետության բարձրացմանը, ինչպես նաև թույլ կտա պատասխանատվության ենթարկել նշված բնագավառում իրավախախտումներ կատարած անձանց և կանխել այլ անձանց կողմից նմանատիպ իրավախախտումների կատարումը:

Մ.  ՎԱՐԴԱՆՅԱՆ
Տ Ե Ղ Ե Կ Ա Ն Ք
<Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացումներ կատարելու մասին>  Հայաստանի Հանրապետության օրենքի նախագծի ընդունման կապակցությամբ պետական բյուջեում  ծախսերի և եկամուտների ավելացման կամ նվազեցման մասին
             <Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացումներ կատարելու մասին> Հայաստանի Հանրապետության օրենքի նախագծի ընդունումը Հայաստանի Հանրապետության 2010 թվականի պետական բյուջեի եկամուտներում և ծախսերում էական ավելացում կամ նվազեցում, ինչպես նաև լրացուցիչ ֆինանսական միջոցների անհրաժեշտություն չի առաջացնում:

  Մ.  ՎԱՐԴԱՆՅԱՆ
Տ Ե Ղ Ե Կ Ա Ն Ք
<Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացումներ կատարելու մասին>  Հայաստանի Հանրապետության օրենքի
նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտության կամ բացակայության մասին
<Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացումներ կատարելու մասին> Հայաստանի Հանրապետության օրենքի նախագծի ընդունումը անհրաժեշտություն է առաջացնում համապատասխան լրացումներ կատարել  ՀՀ քրեական օրենսգրքում:  
                                                                                                                                                                                                                  Մ.  ՎԱՐԴԱՆՅԱՆ
Ց Ա Ն Կ
իրավական ակտերի, որոնց հիման վրա կամ որոնցից օգտվելով մշակվել է <Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացումներ կատարելու մասին > Հայաստանի Հանրապետության օրենքի նախագիծը
<Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացումներ կատարելու մասին>  Հայաստանի Հանրապետության օրենքի նախագիծը մշակվել է <Իրավական ակտերի մասին>, <Երկաթուղային տրանսպորտի մասին>  Հայաստանի Հանրապետության օրենքների հիման վրա:

                                                            Մ.  ՎԱՐԴԱՆՅԱՆ

Ց Ա Ն Կ
<Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացումներ կատարելու մասին>  Հայաստանի Հանրապետության օրենքի նախագծի հեղինակների
<Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացումներ կատարելու մասին>  Հայաստանի Հանրապետության օրենքի նախագիծը մշակվել է Հայաստանի Հանրապետության տրանսպորտի և կապի  նախարարության աշխատակազմի իրավաբանական վարչության  կողմից:

Մ.  ՎԱՐԴԱՆՅԱՆ























 
























ՆԱԽԱԳԻԾ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՕՐԵՆՔ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՐԵԱԿԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ
Հոդված 1. Հայաստանի Հանրապետության 2003 թվականի  ապրիլի 18-ի ՀՕ-528 քրեական օրենսգրքի (այսուհետ` Օրենսգիրք) 241-րդ հոդվածի վերնագրում և 1-ին մասում <անվտանգության  և> բառերը փոխարինել <անվտանգության կամ> բառերով.

Հոդված 2. Օրենսգրքի 241-րդ հոդվածը լրացնել հետևյալ բովանդակությամբ նոր 4-րդ, 5-րդ,  6-րդ, 7-րդ և 8-րդ  մասերով.

<4.Երկաթուղային տրանuպորտի երթեւեկության անվտանգության կամ  շահագործման կանոնները խախատելը, բացառությամբ սույն հոդվածի 1-ին մասում նշված անձանց կողմից,  եթե  այդ արարքը մարդու առողջությանը անզգուշությամբ պատճառել է ծանր կամ միջին ծանրության վնաu կամ առաջացրել է խոշոր վնաu`

պատժվում է տուգանքով`  նվազագույն աշխատավարձի հարյուրհիսունապատիկի  չափով, կամ ազատազրկմամբ առավելագույնը մեկ տարի ժամկետով:


5. Սույն հոդվածի 4-րդ մասով նախատեսված արաքը, որը անզգուշությամբ առաջացրել է  մարդու մահ`

 պատժվում է ազատազրկմամբ` առավելագույնը չորս տարի ժամկետով:


6.Սույն հոդվածի  չորրորդ մասով նախատեսված արարքը, որն անզգուշությամբ  առաջացրել է երկու  կամ ավելի մարդու մահ`

պատժվում է ազատազրկմամբ` երեքից ինը տարի ժամկետով:

7.Սույն հոդվածի 1-ին մասում խոշոր վնաu է համարվում հանցագործության պահին uահմանված նվազագույն աշխատավարձի հինգհարյուրապատիկը գերազանցող գումարը:  


8. Սույն հոդվածի 4-րդ մասում խոշոր վնաu է համարվում հանցագործության պահին uահմանված նվազագույն աշխատավարձի չորսհարյուրապատիկը գերազանցող գումարը:>:



Հոդված 3. Սույն օրենքը ուժի մեջ է մտնում հրապարակմանը հաջորդող տասներորդ օրվանից :

Ց Ա Ն Կ
իրավական ակտերի, որոնց հիման վրա կամ որոնցից օգտվելով  մշակվել է«Հայաստանի Հանրապետության քրեական օրենսգրքում փոփոխություն և լրացում կատարելու  մասին» Հայաստանի Հանրապետության օրենքի նախագիծը

«Հայաստանի Հանրապետության քրեական օրենսգրքում փոփոխություն և լրացում կատարելու  մասին» Հայաստանի Հանրապետության օրենքի նախագիծը մշակվել է «Երկաթուղային տրանսպորտի մասին», «Իրավական ակտերի մասին»  Հայաստանի Հանրապետության օրենքների հիման վրա :
                                                             



   
              Մ. ՎԱՐԴԱՆՅԱՆ
ՏԵՂԵԿԱՆՔ

«Հայաստանի Հանրապետության քրեական օրենսգրքում փոփոխություն և լրացում կատարելու  մասին» Հայաստանի Հանրապետության օրենքի նախագծի ընդունման կապակցությամբ պետական բյուջեում ծախսերի և եկամուտների ավելացման և նվազեցման մասին
 «Հայաստանի Հանրապետության քրեական օրենսգրքում փոփոխություն և լրացում կատարելու  մասին» Հայաստանի Հանրապետության օրենքի նախագծի ընդունումը Հայաստանի Հանրապետության  2010 թվականի  պետական բյուջեի  եկամուտներում և ծախսերում եկամուտների և ծախսերի էական  ավելացում կամ նվազում  չի առաջացնում: 
                                                                                                  Մ. ՎԱՐԴԱՆՅԱՆ
ՑԱՆԿ

«Հայաստանի Հանրապետության քրեական օրենսգրքում փոփոխություն և լրացում  կատարելու  մասին» Հայաստանի Հանրապետության օրենքի  նախագծի հեղինակների
«Հայաստանի Հանրապետության քրեական օրենսգրքում փոփոխություն և լրացում      կատարելու  մասին» Հայաստանի Հանրապետության օրենքի նախագիծը մշակվել է  Հայաստանի Հանրապետության տրանսպորտի  և կապի նախարարության աշխատակազմի իրավաբանական վարչության կողմից: 

                                                          


      
                
Մ. ՎԱՐԴԱՆՅԱՆ
ՏԵՂԵԿԱՆՔ

«Հայաստանի Հանրապետության քրեական օրենսգրքում փոփոխություն և լրացում կատարելու  մասին» Հայաստանի Հանրապետության օրենքի նախագծի ընդունման  կապակցությամբ այլ նորմատիվ իրավական ակտերում փոփոխություններ և լրացումներ կատարելու անհրաժեշտության կամ բացակայության  մասին
«Հայաստանի Հանրապետության քրեական օրենսգրքում փոփոխություն և լրացում կատարելու  մասին» Հայաստանի Հանրապետության օրենքի նախագծի ընդունումը այլ նորմատիվ իրավական ակտերում փոփոխություններ և լրացումներ կատարելու անհրաժեշտություն չի առաջացնում :  
                                                                                                                                                                                                                                                                          Մ. ՎԱՐԴԱՆՅԱՆ
ՀԻՄՆԱՎՈՐՈՒՄ
«Հայաստանի Հանրապետության քրեական օրենսգրքում փոփոխություն և լրացում կատարելու  մասին» Հայաստանի Հանրապետության օրենքի նախագծի ընդունման
1.Իրավական ակտի անհրաժեշտությունը (նպատակը). 

ՀՀ քրեական օրենսգրքի 7-րդ հոդվածի համաձայն`  հանցանք կատարած անձինք հավաuար են oրենքի առջեւ եւ ենթակա են քրեական պատաuխանատվության` անկախ uեռից, ռաuայից, մաշկի գույնից, լեզվից, կրոնից, քաղաքական կամ այլ համոզմունքից, ազգային կամ uոցիալական ծագումից, ազգային փոքրամաuնությանը պատկանելուց, ծննդից, գույքային կամ այլ դրությունից:


Սույն օրենքի անհրաժեշտությունը պայմանավորված է երկաթուղային տրանսպորտի բնագավառում էական վնասի պատճառ հանդիսացող երևեկության անվտանգության, շահագործման կանոնների խախտման դեպքերի կանխարգելման, ինչպես նաև երկաթուղային տրանսպորտի բնագավառում` կախված վնասի չափից, երևեկության  անվտանգության և շահագործման միևնույն կանոնների խախտման համար քրեական և վարչական պատասխանատվության (զանցանքի և հանցագործության) տարանջատման անհրաժեշտությամբ :

1.1
կարգավորման հարաբերությունների ներկա վիճակը և առկա խնդիրները. 

ՀՀ քրեական  օրենսգրքի 241-րդ հոդվածի համաձայն երկաթուղային տրանսպորտի երթևեկության անվտանգության  և շահագործման կանոնների խախտման համար պատասխանատվություն է նախատեսվում միայն այն անձանց համար , որոնք ըստ կատարված  աշխատանքի  կամ զբաղեցված պաշտոնի պարտավոր են  պահպանել այդ կանոնները: Սակայն,  ներկայումս երկաթուղային տրանսպորտի բնագավառում  հաճախակի են դարձել երթևեկության  անվտանգության,  շահագործման կանոնների խախտման դեպքերը, ոչ թե նշված անձանց, այլ  մասնավորպես երկաթուղային տրանսպորտի բնագավառի հետ առնչություն չունեցող` շարքային  քաղաքացիների, այդ թվում անչափահասների կողմից: Այս պարագայում պատժի բացակայությունը, անպատժելիությունը  խթան է հանդիսանում նույն անձի, ինչպես նաև այլ անձանց կողմից կանոնների խախտումները կրկին անգամ կատարելու համար` ինչը քաղաքացիների կյանքի, առողջության, գույքի  համար լուրջ սպառնալիք է ներկայացնում, էական վնասի աղբյուր է հանդիսանում : 

Նկատի ունենալով նաև, որ  նշված արարքները` անկախ վնասի չափից,  որպես զանցանք նախատեսված են ՀՀ տրանսպորտի և կապի նախարարության կողմից մշակված <Վարչական իրավախախտումների վերաբերյալ օրենսգքում լրացում և փոփոխություններ կատարելու մասին> ՀՀ օրենքի նախագծում, ուստի  սույն նախագծի ընդունումը թույլ կտա կապված արարքի հետևանքով առաջացած վնասի աստիճանի չափից բացառել օրենքի երկակի մեկնաբնությունը: 
1.2 առկա խնդիրների առաջարկվող լուծումներ.

Նշված խնդիրների լուծման համար անհրաժեշտ է համապատասխան լրացումներ կատարել ՀՀ քրեական օրենսգրքում` կախված հասցված վնասի չափից, շարքային քաղաքացիների համար պատիժ նախատեսելով երկաթուղային տրանսպորտի  շահագործման և երթևեկության անվտանգության կանոնների խախտման համար :
2. Կարգավորման առարկան.

Նշված օրենքի կարգավորման առարկան հանդիսանում է` կախված հասցված վնասի չափից, շարքային քաղաքացիների կողմից  երկաթուղային տրանսպորտի  շահագործման, երթևեկության անվտանգության կանոնների խախտման դեպքերը` որպես քրեորեն հետապնդելի արարք, հանցագործություն  նախատեսելը: 

3. Իրավական ակտի կիրառման դեպքում ակնկալվող արդյունքը.

Սույն օրենքի ընդունման արդյունքում` կախված հասցված վնասների չափից երկաթուղային տրանսպորտի  շահագործման, երթևեկության անվտանգության կանոնների խախտման համար քրեական պատասխանտվություն կնախատեսվի շարքային քաղաքացիների համար ` ինչը կնպաստի  քննարկվող բնագավառում հանցագործությունների կանխարգելմանը, կրճատմանը:  


























































Մ. ՎԱՐԴԱՄՅԱՆ







